Document ID: 31992R0221

ΚΑΝΟΝΙΣΜΟΣ (ΕΟΚ) αριθ. 221/92 ΤΟΥ ΣΥΜΒΟΥΛΙΟΥ της 27ης Ιανουαρίου 1992 περί παρεκκλίσεως όσον αφορά τις συμβάσεις αποθεματοποίησης του ελαιολάδου στην Ελλάδα, την Ισπανία και την Πορτογαλία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 36,
την πρόταση της Επιτροπής,
Εκτιμώντας:
ότι, σύμφωνα με το άρθρο 20δ παράγραφος 3 του κανονισμού αριθ. 136/66/ΕΟΚ, όταν οι τιμές του ελαιόλαδου στην κοινοτική αγορά προσεγγίζουν την τιμή παρέμβασης, κατά τη διάρκεια περιόδου που πρέπει να καθοριστεί, μπορεί να αποφασιστεί να επιτραπεί η σύναψη συμβάσεως αποθεματοποίησης- ότι οι συμβάσεις αυτές μπορούν να συνάπτονται μόνο με τις ομάδες των παραγωγών ή τις ενώσεις τους που έχουν αναγνωριστεί κατά την έννοια του κανονισμού (ΕΟΚ) αριθ. 1360/78 (2)-
ότι, στην περίπτωση της Ελλάδας, της Ισπανίας και της Πορτογαλίας, οι ιδιαίτερες διαρθρωτικές συνθήκες δεν επέτρεψαν, κατά τη διάρκεια των τελευταίων ετών, να συσταθεί επαρκής αριθμός οργανώσεων που είναι αναγκαίες για τη σύναψη των συμβάσεων αποθεματοποίησης κατά την έννοια του κανονισμού (ΕΟΚ) αριθ. 1360/78- ότι, επί του παρόντος, η κατάσταση δεν έχει σημειώσει ουσιαστική εξέλιξη- ότι, συνεπώς, στα εν λόγω κράτη μέλη, πολύ μικρός αριθμός παραγωγών θα μπορούσε να προσφύγει στις συμβάσεις αποθεματοποίησης- ότι, μέχρις ότου η εφαρμογή του εν λόγω κανονισμού στην Ελλάδα, την Ισπανία και την Πορτογαλία παράγει πλήρη αποτελέσματα, και προκειμένου να μην ζημιωθούν οι παραγωγοί αυτών των κρατών μελών, θα πρέπει να επιτραπεί παρέκκλιση, για περιορισμένο χρονικό διάστημα, από το άρθρο 20δ του κανονισμού αριθ. 136/66/ΕΟΚ, προβλέποντας παράλληλα τη δυνατότητα σύναψης συμβάσεων αποθεματοποίησης με οργανισμούς άλλους από εκείνους που προβλέπονται στον κανονισμό (ΕΟΚ) αριθ. 1360/78,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 20δ παράγραφος 3 του κανονισμού αριθ. 136/66/ΕΟΚ και για τις περιόδους εμπορίας 1991/92 και 1992/93, οι συμβάσεις αποθεματοποίησης για το ελαιόλαδο είναι επίσης δυνατό να συνάπτονται στην Ελλάδα, την Ισπανία και την Πορτογαλία από τις οργανώσεις των παραγωγών και τις ενώσεις τους, που έχουν αναγνωριστεί κατά την έννοια του εν λόγω κανονισμού, οι οποίες κατέχουν ελαιόλαδο κοινοτικής παραγωγής που έχει παραχθεί από τα ίδια τους τα μέλη και οι οποίες διαθέτουν κατάλληλες εγκαταστάσεις για την αποθεματοποίησή του.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιανουαρίου 1992.

Labels: 3
18
17
6